হাসিমুখে, বিয়েবাড়িতে পাশাপাশি মহুয়া-কল্যাণ

ওয়েব ডেস্ক: লুকোছাপা নয়, কল্যাণ-মহুয়া বিরোধিতা একেবারে খোলা আকাশের মতো। যা সবাই দেখেছে। এই দ্বৈরথ কখনও দেখা গিয়েছে স্যোশাল মিডিয়ায়। কখনও দেখা গিয়েছে মুখোমুখি। তবে এখন হয়তো পরিস্থিতি বদলেছে। রবিবার তৃণমূল সাংসদ সাগরিকা ঘোষের মেয়ের বিয়ের ছবি দেখে তো তেমনই বলছেন তৃণমূলেরই একাংশ। হাসিমুখে কথা, বিয়েবাড়িতে পাশাপাশি মহুয়া মৈত্র (Mahua Moitra)-কল্যাণ বন্দোপাধ্যায় (Kalyan Banerjee)।
একে অপরের চক্ষুশূল ছিলেন। সংসদ অধিবেশনের মাঝেই তাঁদের পরস্পর বিরোধিতা প্রকাশ্যে এসেছিল। কিন্তু

অতীতের তিক্ততা ভুলে ফের এক ফ্রেমে দেখা গেল তৃণমূলের দুই সাংসদকে। “মুখ দেখতে না-চাওয়া” কল্যাণের, বিয়েবাড়িতে তোলা ৯০ ভাগ ছবিতে পাশে মহুয়া মৈত্র।রবিবার বিয়েবাড়িতে শাসকদলের দুই হেভিওয়েট সাংসদের পুনর্মিলন দেখা গেল। কল্যাণ বন্দ্যোপাধ্যায় (Kalyan Banerjee) ও মহুয়া মৈত্র (Mahua Moitra) একে অপরের সঙ্গে হেসে কথা বললেন, খোঁজখবর নিলেন, এমনকী পাশাপাশি দাঁড়িয়ে ছবিও তুললেন। কল্যাণ বন্দ্যোপাধ্যায় নিজেই ফেসবুকে সেসব ছবি পোস্ট করেছেন।

আরও পড়ুন: ‘মুখ্যমন্ত্রীর সওয়াল নিয়ে রাজনীতি নয়’, SIR শুনানিতে বিজেপি-ঘেঁষা সংগঠনকে প্রধান বিচারপতির ভর্ৎসনা

রবিবার ছিল তৃণমূলের রাজ্যসভার সাংসদ সাগরিকা ঘোষ ও বিশিষ্ট সাংবাদিক রাজদীপ সরদেশাইয়ের মেয়ের বিয়ে। সেই অনুষ্ঠানে আমন্ত্রিত ছিলেন দলের সদস্যরা। নবদম্পতিকে আশীর্বাদ করতে বিয়েবাড়িতে যান তৃণমূল বর্ষীয়ান সাংসদরা। গিয়েছিলেন কল্যাণ বন্দ্যোপাধ্যায়, সৌগত রায়, মহুয়া মৈত্ররা। বিয়েবাড়িতেই কল্যাণ ও মহুয়াকে দেখা গেল পাশাপাশি। ফ্যাশনে বরাবরই নজর কাড়েন মহুয়া। এদিনও বিয়েবাড়িতে ঘন নীল জমকালো শাড়ি, শাল আর হালকা মেকআপে তাঁকে দারুণ দেখতে লাগছিল।